Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining “Meva-sabzavot mahsulotlarini tashqi bozorlarga chiqarish samaradorligini oshirishga doir qoʻshimcha chora-tadbirlar toʻgʻrisida” 2018-yil 17-oktabrdagi PQ-3978-son qarori)
(resolution, 2020-08-16)

Oʻzbekiston Respublikasi Prezidentining “Meva-sabzavot mahsulotlarini tashqi bozorlarga chiqarish samaradorligini oshirishga doir qoʻshimcha chora-tadbirlar toʻgʻrisida” 2018-yil 17-oktabrdagi PQ-3978-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.M. Ganiyev zimmasiga yuklansin. 1. Vazirlar Mahkamasining 2002-yil 26-noyabrdagi 407-son qarori (Oʻzbekiston Respublikasi QT, 2002-y., 11-son, 71-modda) bilan tasdiqlangan Ulgurji va chakana savdo faoliyatini amalga oshirish tartibi toʻgʻrisidagi Nizomning 12-bandidagi “yuridik shaxslarni” soʻzlaridan keyin “va yakka tartibdagi tadbirkorlarni” soʻzlari qoʻshilsin. 3. Vazirlar Mahkamasining 2005-yil 9-avgustdagi 189-son qarori (Oʻzbekiston Respublikasi QT, 2005-y., 8-son, 40-modda) bilan tasdiqlangan Oʻzbekiston Respublikasining xoʻjalik yurituvchi subyektlari tomonidan xorijiy mamlakatlardagi ular tashkil etgan savdo uylari, vakolatxonalar, korxonalar orqali, shuningdek Oʻzbekiston Respublikasi Savdo-sanoat palatasining xorijiy mamlakatlardagi savdo-investitsiya uylari orqali olib chiqilayotgan tovarlarni bojxonada rasmiylashtirish tartibi toʻgʻrisidagi Nizomning 6-bandi quyidagi tahrirda bayon qilinsin: “6. Tovar konsignatsiya shartlarida, bank kafolatnomasi yoki siyosiy va tijorat tavakkalchiliklaridan eksport kontraktlarini sugʻurtalash polisini taqdim etmasdan eksportchi tomonidan chet eldagi korxona nomiga: Palataga aʼzo boʻlgan eksportchining oʻz mahsulotlari Palataning savdo-investitsiya uylari nomiga eksport qilinganda; eksportchining oʻz mahsulotlari ustav jamgʻarmasida eksportchining ulushi kamida 51 foizni tashkil qiladigan chet eldagi korxona nomiga eksport qilinganda; vazirliklar, idoralar, uyushmalar va kompaniyalarning tarkibiy boʻlinmalari hisoblanadigan korxonalar tomonidan vazirlik, idora, uyushma yoki kompaniyaning, shuningdek, ularning ixtisoslashtirilgan tashqi savdo firmalari va kompaniyalarining ustav jamgʻarmasidagi ulushiga tegishli ravishda kamida 51 foizni tashkil etgan chet eldagi tegishli korxona nomiga eksport qilinganda; “Oʻztreyd” AJ, “Oʻzsanoateksport” AJ, “Oʻzagroeksport” AJ yoki “Oʻrta Osiyo Trans” AJ tomonidan ustav jamgʻarmasida tashkilotlar ulushi tegishli ravishda kamida 51 foizni tashkil qiladigan chet eldagi korxona nomiga eksport qilinganda; “Oʻzbekneftgaz” AJ, “Oʻzkimyosanoat” AJ, “Oʻzbekoziqovqatxolding” XK, Uzumchilik va vinochilikni rivojlantirish agentligi, “Oʻzsanoateksport” AJ, “Oʻzagroeksport” AJ, “Oʻztreyd”AJ, shuningdek, ularning tuzilmasiga kiruvchi tashkilotlar, ustav jamgʻarmasida mazkur tashkilotlarning umumiy ulushi kamida 51 foizni tashkil qiladigan Qozogʻiston Respublikasidagi savdo uylari manziliga yetkazib berilishi mumkin”. 4. Vazirlar Mahkamasining 2018-yil 18-martdagi 205-son qarori bilan tasdiqlangan Dehqon xoʻjaliklari va tomorqa yer uchastkalaridan samarali foydalanishni tashkil etish va monitoringini yuritish tartibi toʻgʻrisida Nizomda: a) 2-bandning beshinchi xatboshidagi “tashkilotlar” soʻzi “tadbirkorlik subyektlari” soʻzlari bilan almashtirilsin; b) 11 va 12-bandlarning uchinchi xatboshilaridagi “isteʼmolchi tashkilotlarni” soʻzlari “isteʼmolchilarni” soʻzi bilan almashtirilsin; v) 4-ilova matni quyidagi tahrirda bayon qilinsin: